钦定古今图书集成/明伦汇编/闺媛典/第323卷 > 皇清五十六 > 黎崇勋妻李氏
## 钦定古今图书集成/明伦汇编/闺媛典/第323卷 > 皇清五十六 > 黎崇勋妻李氏

按《广州府志》：李氏，番禺人，孝廉署教谕事黎崇勋妻。年二十八，夫亡，挈幼子扶柩自京师归葬。夫兄弟分产薄，与其二子。族戚不平，氏曰：“宁让以保藐孤，女红可以求活，不愿多也。” 由是纺绩以供修脯。其二子勤明，有声庠序，氏年七十五卒，凡历数十年，辛苦无怨。